VENDIM

Nr. 453, datë 26.7.2023

PËR DISA NDRYSHIME NË VENDIMIN NR. 17, DATË 16.1.2019, TË KËSHILLIT TË MINISTRAVE, “PËR PËRCAKTIMIN E SHOQËRIVE TË TJERA SHTETËRORE OSE PRIVATE, TË RËNDËSISHME PËR INTERESIN E PUBLIKUT, PËR SHKAK TË NATYRËS SË BIZNESIT, MADHËSISË OSE NUMRIT TË PUNËMARRËSVE TË TYRE” 

Në mbështetje të nenit 100 të Kushtetutës dhe të shkronjës “ç”, të pikës 23, të nenit 2, të ligjit nr. 10091, datë 5.3.2009, “Për auditimin ligjor, organizimin e profesionit të audituesit ligjor dhe të kontabilistit të miratuar”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

Në vendimin nr. 17, datë 16.1.2019, të Këshillit të Ministrave, bëhen këto ndryshime: 

1. Në nënndarjen III, “Klasifikimi për shkak të madhësisë së biznesit”, bëhen ndryshimet, si më poshtë vijon:

a) Në shkronjën “a”, vlera “1 500 000 000 (një miliard e pesëqind milionë) lekë” zëvendësohet me “2 500 000 000 (dy miliardë e pesëqind milionë) lekë”;

b) Në shkronjën “b”, vlera “750 000 000 (shtatëqind e pesëdhjetë milionë) lekë” zëvendësohet me “1 250 000 000 (një miliard e dyqind e pesëdhjetë milionë) lekë”;

c) Në shkronjën “c”, fjalët “... të kësaj pike ...” zëvendësohen me “... të kësaj nënndarjeje ...”.

2. Shkronja “a”, e nënndarjes IV, “Klasifikimi për shkak të numrit të punëmarrësve të tyre”, shfuqizohet.

Ky vendim hyn në fuqi pas botimit në Fletoren Zyrtare.

